Aarhuus Stifts-Tidende, 1830-11-23
(Anecdoter af den sidste franske Revolution.) Utallige ere de Træk af Heltemod, som hine minderige Dage, den 27de, 28de og 29de Juli 1830, have fremkaldt. Med Deeltagelse ville Læserinderne erfare, hvorledes Mange ogsaa af deres Kjøn, have blandet sig mellem de Kæmpende. Paa Grevepladsen saae man to Qvinder rive Bøsserne fra dræbte Soldater og skyde over to Timer paa de kgl. Tropper; Andre kastede sig midt blandt de Kæmpende, for at bringe dem Brød og Viin. Med saamegen Beggeistring og Patriotisme har endnu aldrig nogen Nation kæmpet. Det første Offer som faldt i denne Revolution var en Pige, Charlotte de Montsidor, Datter af en fortjent Officeer. J Triumph bar man hendes Liig til la place de victoire, og nedlagde det ved Statuen her. Fra alle Kanter lød Raabet: vengeance, vengeance! (Hævn 1). Siden bar man det, tilhyllet med et sort Klæde, gjennem Gaderne. En anden ung Pige viste en Helts Tapperhed. Paa Børspladsen trodsede hun de Kongeliges Kugleregn, for at bemægtige sig den første Kanon. Hun fulgtes op paa Raadhuset, sattes paa en Stol, bedækkedes med Laurbær, og bares derpaa i Triumph gjennem. Gaderne med en Begeistring, som Fortællingen og hendes Heltemod fremkaldte. Kassernen Babylone blev af Afdelingerne fra Forstaden, St. Germain adskillige Gange tagen og igjen erobret. J de forreste Rækker udmærkede sig et gandske ungt Menneske ved sit uforfærdede Mod. Overvunden, af Mathed segnede han omsider til Jorden. Man tilte ham til Hielp, og fandt, at det var en Qvinde. - Truffen af en Kugle styrtede en ung Mand til Jorden. Udsat for den brændende Sølhede kæmper den Ulykkelige mod Smerten og Døden, og de andre Borgere ere for sysselsatte med Striden for at kunne staae ham bl. Pludseligt styrter en Kone ud af en Forstue, griber den Saarede, og bringer ham ind i sit Huus, trods Kuglerne, som omsuse hende fra alle Sider. - Madame Belin blev truffen af en Kugle, som bortrev begge hendes Been. - Følgende Optrin bidrog meget til at opflamme Gemytterne. I Gaden St. Honor styrtede en Kone paa omtrent 80 Aar, truffet i Panden af en Kugle. En Bagersvend, hvis Arme og Been vare blottede, greb strax Liget, og har det, idet han med hertulisk Kraft holdt det over sit Hoved, til la place de victoires, skrigende: Hævn, Efter at han her i havde nedlagt det ved Foden af Ludvig IV Statue, tiltalte han den ham omringende Mængde med en Energie som gjennemtrængte alle Hjerter. Herpaa greb han Liget paany, og bar det til Vagten udenfor Banken, hvor han, opløftende det høit, tilraabte, Soldaterne: "See her, hvorledes Eders Kammerater tilrede vore Qvinder, Ville J handle ligesaa Nei, svarte En af Soldaterne, trykkende hans Haand: Gaaer og bevæbner Eder. Alle de øvrige Krigere, vare dødsblege, og Taarer fyldte Officerens Øine. - Ved en Oldings Side saae man en ung Pige kæmpe med udmærket Mod. Mere end een Gang beskyttede hun Faderens Liv idet hun vovede sit eget. Trængselen var uhyre, og Kampen gik fra Gade til Gade. J Montmartregaden streifer en Kugle Datterens Arm og trænger gjennem Faderens Bryst. Samme Øieblik bøier en ung Kriger sig over Liger - det er Sønnen, som havde dræbt sin Fader. - En Gardeofficeer som kommanderede en talrig Afdeling, lod fyre paa alle dem, der viste sig i den Gade hvor han stod. Qvinder og Gubber, faldne under kongelige Kugler, laae paa Steenbroen. Den grusomme Officeer, der ikke var langt fra at træde de beklagelsesværdige Offre under Fødder, smilte op til nogle Damer, som en inderlig Jnteresse i disse tragiske Scener havde lokket til Vinduerne. Pludseligt gaaer et Skud løst gjennem et Vindue; det er en Qvinde som har straffet Morderen, med Døden. - J Hospitalerne indbragtes mange saarede Qvinder. I Hospitalet petis lod Forstanderinden de Saarede, som bragte til hende, omhyggeligt pleie, medens hun fuldende den trefarvede Fane, som skulde vaje over Hospitalets Port Saaledes har det Kjøn, som ellers kaldes det svage, ved denne Leilighed givet Exempler paa Mod og Styrte, som vel fortjene at opbevares for Efterverdenen. Om Rometen 1832.